Recordando Sr. Rufo Wever 


(Skirbi pa Dufi Kock) 


Awe, dia 8 di december 2017, ta bon pa nos recorda cu 100 
aña pasa nos Pionero di e Musica y Cultura Moderno di 
Aruba, Sr. Rufo Wever a nace. Alabes el a compone hunto 
cu Padu Lampe nos Himno, "Aruba Dushi Tera”. 


Dia 8 di december 1917, a nace na Wilhelminastraat 33, 
Oranjestad, Aruba, Sr. Rufo Inocencio Wever, for di 
matrimonio di Sr. Civiles Marcial Wever Everts y Sra. 
Leonila Maria Annette Lampe Babijn. E tabata ruman 
mayor di su cuatro rumannan. El a atende Mulo na St. Dominicus College na 
Oranjestad. 





Rufo su carera musical a cuminsa na edad di cinco 
aña ora el a cuminsa toca cantica popular cu su 
sinfonia di boca cu su mayornan a regalé. Su tata cu 
tabata un musico, a descubri e talento musical di su 
yiu di e manera cu e tabata toca e canticanan. E tata 
a cumpra un piano segunda mano pe y tabata 
mustra hopi agradabel tocando e piano. E tata cu 
tabata impresiona cu su talento, no a vacila y a hiba 
Rufo cerca e conocido docente Curasoleño di e 
tempo ey, Shon Chichi Rodriguez Timmer. Rufo 
tabatin 6 aña. Sra. Rodriguez a cuminsa siña Rufo e 
conocimento basico di musica. E tabata practica constantemente riba e 
piano y ya cu su 12 aña e por a toca piezanan musical na un manera 
admirabel. Ademas di e piano, Rufo a cuminsa siña su mes toca mas 
instrumento musical, manera saxofon, guitara, cuarta, clarinet y varios 
instrumento ritmico. 





4 Ps +4 Cu 13 aña Rufo a actua pa prome biaha pafo di Aruba. 
VIT SA El a bay Corsou, caminda el a causa furor. Un aña 
k despues el a biaha pa Boneiro unda el a conkista hopi 

N admirador. Tempo e tabatin 15 aña el a lanta e 
orkesta “The Melody Band” cu su amigonan. E orkesta 
i a bira un exito grandi na Aruba y tabata toca na 


clubnan y cinemanan. 





Na aña 1935 e 
famoso cantante Argentina, Carlos 





Gardel, a bishita Aruba y Rufo a toca cuné tambe. Inspira pa e cantante aki 
Rufo a lanta su grupo di tango “Los Trovadores Musicales”. Esaki tabata e 
prome conhunto Arubano cu a toca na Radio Curom na Corsou. 


Rufo tabata un musico, compositor y areglista conoci cu a toca y skirbi hopi 
cantica. Su walsnan ta hopi conoci na Aruba. El a compone tumba, bolero, 
zamba, mambo, porro, merengue, danza, mazurka, polka y calypso. El a 
skirbi e wals “Arubanita” ora e tabatin 15 aña. Esaki tabata e prome wals cu 
Su Mahestad Reina Juliana a baila na Aruba na aña 1955. Despues di 
“Arubanita”, Rufo a compone tres piesa di wals, “La Encantadora”. E ultimo 
aki tabata un di e favoritonan di Aruba y Antiyas Hulandes. Su wals “Aruba” 
tabata e prome wals cu el a toca na Corsou. Mescos cu “Annette” cu el a 
dedica na su mama. Facilmente e por a compone y toca. El a traha mas di 
400 composicion. El a traha tambe hunto cu Padu Lampe y Lio Booi, cu a 
yuda skirbi e cantica tambe. 


Den varios composicion Rufo a honra su patria. El a 
compone por ehempel “Mi Aruba Stima”, “Aruba”, 
“Brisas di Aruba”, “Aruba Tiera Bunita”, ‘Mambo di 
Aruba”. "Aruba Dushi Tera” el a compone hunto cu 
su amigo Padu Lampe. Dia 18 di maart 1976 
Gobierno di Aruba a proclama "Aruba Dushi Tera” 
como himno nacional di Aruba. 





ed 
È toe Durante su bida Rufo a i 
à produci mas o menso 400 
composicion den diferente ritmoi manera wals, tumba, bolero, samba, 
mambo, porro, merengue, danza, polka y mazurka. Ademas di compositor e 
tabata tambe areglista. 





Na aña 1934 Rufo Wever a cuminsa 
pone piesa riba caha di orgel. Antes 
piesanan tabata wordo poni pa 
Aruba pa un tal Sr. Sprock y tres 
otro mas na Corsou. Awe ta Aruba ta 
pone nan pa Antiyas. (Potret di Rufo 
y su ruman muhe Libia tempo Rufo 
tabatin 17 aña.) 





Na aña 1938 Rufo, cu su 21 aña a 
cuminsa cu e trabou di cah'i orgel. E 
tabata e prome persona cu a cuminsa 
traha cilindronan pa cahi orgel na 





Aruba y el a haci esaki pa 33 aña. E tabata ocupa cu su caha di orgel. E 
tempo aya e Arubianonan tabata bay cu nan caha di orgel Corsou cu boto 
comosifuera nan tabata kibra. Den curso di tempo, Rufo a haya sa con pa 
repara su caha di orgel di e tempo ey y hopi hende tabata acerca Rufo pa 
drecha nan caha. 


Na aña 1941, Rufo, cu 24 aña di edad, den un accidente di auto ta perde su 
man robes. Apesar di e tragedia aki, den su bida el a supera esaki. El a keda 
compone. Esaki no a pone stop cu su pasion musical, el a cuminsa practica 
cu su man drechi di tal manera cu tabata parce cu e tabatin ainda su dos 
mannan. Cu yudansa di un man artificial, cu e mes a diseña, Rufo a cuminsa 
toca atrobe. Prome cu el a laga traha un man na Alemania, despues e mes a 
traha uno. El a adapta su estilo di toca remarcablemente. Cu su man drechi 
e tabata toca e tema y parti e ritmo, cu su man robes e tabata reforsa e 
harmonia tocando e tononan di bas. 


Cu yudansa financiero di Sticusa, Rufo a publica 15 piesa di piano. El a graba 
diferente disco y a presenta na radio y television. Tambe e tabatin su mesun 
show, "Atracciones Rufo Wever”. 


Na aña 1953 Arubaanse Muziekschool a wordo lanta. Despues nan a duné e 
honor na Rufo Wever y a yamé Scol di Musica Rufo Wever. E scol aki a haña 
su prome director den persona di Sr. Arie Luois Born, un musico y docente di 
piano, canto coral y teoria. Lesnan a cuminsa na cas di Sr. Y Sra. Born na 
Mozartstraat 3, Oranjestad, cu les di piano, fio, canto y teoria. Pronto a sigui 
lesnan na San Nicolas y na Bungalow di Sra. Odis S. Mingus, Presidente di 
Lago. Na final di 1955, Sra. Born a bandona Aruba y Sr. P.N.J. Treijtel a 
tuma over temporalmente. Na Augustus 1956, di dos director tabata den 
persona di Sr. Rien Hasselaar. 


Diabierna, dia 6 di maart 1964, e genio musical. Rufo a haci su debut dilanti 
di canal 12 di Teleraruba. Despues di un ausencia di basta aña pueblo lo por 
mira e genio cu ta toca piano “cu un solo man”. Esaki lo ta entre 7:45 pa 
8:15 tur diabierna anochi pa un temporada largo. No tabatin duda cu Rufo lo 
a causa un sensacion como cu hopi cu a yega di scucha su musica pero 
nunca a presencié personalmente, a haya e oportunidad amplio pa admiré y 
puntra nan mes “ta di con e por?” No tin duda cu un di e balornan mas grandi 
cu Aruba a yega di produci, como un isla asina chikito, ta e gran musico Rufo 
Wever den e berdadero sentido di palabra, no obstante su handicap. 


Durante augustus 1964, “Rufo Wever, Pianista Con Brazo Artificial” tabata 
titulo di e prome long-play cu Rufo a graba na Caracas, Venezuela. E disco 


aki ta contene ritmonan Antiyano manera “Aruba”, “60r Bati pa mi Bay”, 
“Tilingo” y otronan. Durante su estadia, Rufo a haya oferta pa den futuro 
regresa pa toca y graba disconan, entre otro pa e Club de Leones de 
Maracaibo. Muy probable cu lo por miré den Show di Renny Otolina tambe. 


Durante un manifestacion den 
stadion di Wilhelmina na Dakota, dia 
18 di maart 1976, Himno y Bandera 
di Aruba a keda instala. Mientras cu 
if tabata hisa e bandera pa prome 
#9 biaha, e coro di Sra. Maybeline 
#4 Arends-Croes, riba acompañamento 
-= di e orkesta filharmonica di Aruba 
bou guia di e musico Sr. Joy Kock, a 
canta e composicion, un wals di 
Padu Lampe y Rufo Wever “Aruba 
Dushi Tera” como e himno Arubano. Pueblo di Aruba tabata masalmente 
presente pa duna e himno y bandera nan honor. 





E himno di Aruba “Aruba Dushi Tera” skirbi na aña 1950 door di 
Juan Chabaya (Padu) Lampe cu su composicion di Rufo Wever. E [E 
coro di Trupialen a graba e cantica na aña 1954 y “Aruba Dushi | 
Tera” a sigui resona.durante tur evento oficial. Sr. Hubert (Lio) 
Booi a skirbi un couplet adicional na 1976. E cantica a bira asina 
popular bou di e pueblo cu riba 18 di Maart 1952 a introduci 
“Aruba Dushi Tera” como himno nacional di Aruba. 





E di tres couplet a ser agrega riba Sr. Betico Croes, e tata di Aruba, su 
peticion. 


Na aña 1952 Juan Chabaya (Padu) Lampe y Rufo Wever a compone e cantica 
pa motibo di a sinti e necesidad di tin un piesa cu ta expresa e amor di e 
pueblo Arubano pa e isla y lanta e sentimento patriotico den cada persona cu 
ta biba riba e pida baranca aki. 


Na aña 1975 Rufo Wever a ricibi un condecoracion “Ridder in de Orde van 
Oranje Nassau” for di Su Mahestad Reina Juliana. 


Dia 30 di december 1977, Rufo, na edad di 60 aña, a bay laga nos, debi na 
un problema di salud, esta pulmonia. Aruba y Antiyas Hulandes a perde un 
di nan musiconan di mas grandi, e pionero di e musica y cultura moderno di 
Aruba. E acto di entiero a tuma luga e siguiente Dialuna, dia 2 di januari 
1978 cu entiero musical. 


Dia 30 di september 1998 Stichting Arubaanse Muziekschool a celebra su 45 
aña di existencia. Riba e dia aki cu sumo honor y respet e stichting a duna cu 
orguyo su scol di musica e nomber “Scol di Musica Rufo Wever”. 


Tabatin un programa cu 
discurso di e.o. e director, 
presidente di directiva Sr. 
Elgin Juddan y Ministro di 
Cultura e tempo ey Sra. Dr. 
Lilly Beke-Martinez. E anochi 
aki e ministro a devela e 
potret di Rufo Wever (qepd). 
Despues di e ceremonia e 
ministro a habri e exposicion, 
cu a ser dedica na Arubaanse Muziekschool y Rufo Wever, den e sala di 
exposicion di Cas di Cultura. Rufo a bay laga nos, pero ki ora nos scucha un 
piesa di caha di orgel of un wals, Rufo ta keda den nos presencia 
spiritualmente. Cu Rufo sosega na Pas. 





Dufi Kock 
Escritor y Historiado 

